UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Annika Veimer: nõudlus tervishoiuteenuste järele ületab pakkumist
#000003
Meie tervishoid on leekides ja selle rahastus ning tervishoiutöötajate puudus vajavad tähelepanu. Äriloogikast lähtudes: nõudlus tervishoiuteenuste järele ületab pakkumist ning see tendents pigem süveneb, kirjutab Annika Veimer.
#000005
Riigikontroll juhtis sel aastal ülevaates "Eesti tervishoiu suundumused" tähelepanu tervishoiusüsteemi kitsaskohtadele. Probleemid, millele riigikontroll osundab, on teravad – arste ja õdesid on puudu, tervishoiuteenuste kättesaadavus langeb ning kulud kasvavad.
#000006
Vananevas ühiskonnas muutub tervishoiusüsteemi jätkusuutlikkuse tagamine üha suuremaks väljakutseks. Lisaks tervishoiu tugevdamisele tuleb olukorrale lahendusi otsida ka rahvatervishoiu valdkonnast, mis pakub lahendusi ka meditsiinisüsteemi väliselt.
#000007
Tervena elatud aastaid ei lisandu
#000008
Tervisest tulenevaid piiranguid tajub Eestis iga kolmas inimene ning mida kauem elatakse piirangute ja haigustega, seda suurem on toetuste ja teenuste vajadus ning väiksem inimese enda võimekus iseseisvalt toime tulla ja täisväärtusliku elu elada.
#000010
Kuigi Eesti on väike riik, siis piirkondlikud erinevused tervisenäitajates – ebavõrdsus tervises – on väga suured: tervena elatud aastate erinevus parima ja halvima näitajaga maakonna vahel on naistel kaheksa ja meestel üheksa aastat ning see lõhe suureneb. Olukorra parandamiseks ei piisa vaid üle-eestilistest tegevustest.
#000011
Probleemid, millega tegeleb tervishoiud, on jäämäe tipp ning tervishoiuteenused kallid. 2021. aastal kulus haigekassa andmetel ühe ravikindlustatud inimese kohta ligi 1 200 eurot ravikindlustuse raha. Sellele lisanduvad inimeste enda kulutused ravimitele ning tervishoiuteenustele, mida haigekassa ei rahasta.
#000012
Haigestumuse ja varase suremusega, aga ka riskikäitumisega seotud kulu sotsiaal-, siseturvalisuse ja õiguskaitse valdkondadele ning saamata jäänud tulu maksude näol on paraku veelgi suuremad, rääkimata kaotatud inimeludest.
#000013
Kõikvõimalikud vigastused ning nendega seotud suremus on oma olemuselt välditavad. Kesksele kohale tervena elatud eluea pikendamisel ja inimeste elukvaliteedi parandamisel tulebki seada tervisemurede ennetamine ja terviseedendus.
#000016
Lastele ja noortele suunatud riskikäitumist ennetavad tõendatud mõjuga sekkumised on ühed kulutulusaimad lahendused. Need aitavad pikemas perspektiivis hoida ära kulusid ja probleeme mitmetes eelmainitud sektorites, sh tervishoius. Näiteks vanemlusprogrammi "Imelised aastad" kulu-tulu analüüsis leiti, et iga programmi rakendamiseks kulutatud euro aitab pikas perspektiivis hoida kokku 14,40 eurot.
#000018
Tervisega seotud valikuid teevad inimesed seal, kus nad igapäevaselt elavad, töötavad, õpivad, mängivad ja veedavad oma vaba aega. Olulist rolli haiguste ning vaimse tervise probleemide väljakujunemisel ja ka ennetamisel mängivad füüsiline aktiivsus, toitumine, uni, suhtlemisoskused, toetav elukeskkond, hoiakud, riskikäitumine – alkoholi ja erinevate uimastite tarvitamine ning muud elustiili puudutavad tegurid.
#000019
Seega tuleb süsteemselt tegeleda tervislikke valikuid toetava keskkonna loomisega nii kodus, lasteaias, koolis kui ka töökohtades, aga ka laiemalt kohalikes omavalitsustes ja riigi tasandil, et vältida elustiilist tingitud haigestumist ja surmi.
#000020
Investeering tervise hoidmisse tasub ära
#000021
"Panust riskikäitumise ennetamisse ja tervist toetava keskkonna loomisesse tuleb käsitleda pikaajalise investeeringuna."
#000022
Mõjusa ennetustöö inimesteni viimiseks on oluline ekspertide olemasolu, hästi toimivad asutused ja protsessid ning rahastus. Panust riskikäitumise ennetamisse ja tervist toetava keskkonna loomisesse tuleb käsitleda pikaajalise investeeringuna, mille tulemused kajastuvad tervisenäitajates aastate, vahel isegi aastakümne pärast. Seepärast on oluline tegevusi hästi sihtida ja valida, et olla kindel nende positiivses mõjus.
#000023
Siinkohal tulevad appi teadlased ja rahvatervishoiu eksperdid. Oluliste otsuste tegemisele, mis aitaksid kaasa senisest tõhusamale ennetustööle ning seeläbi tervishoiu jt kulude vähendamisele, aitab loodetavasti kaasa ka vastloodud valitsuskomisjon ehk ennetusnõukogu, mida teadustöö ja ekspertnõuga toetab Tervise Arengu Instituut.
#000024
Inimlik on mõelda tervise hoidmisele alles siis, kui tervisemured uksele koputavad ja sageli ei ole seda koputust väga kuulda ka. Muutused inimeste käitumises, tervisetulemites ja elukvaliteedis väljenduvad pika perioodi jooksul.
#000025
Ennetustegevused on sageli vähem populaarsed kui probleemide tagajärgedega tegelemine. Leekides olevad probleemkohad on nähtavad nüüd ja praegu ning loomulikult tuleb kustutustööga tegeleda. Ennetustöö on aga pikaajaline investeeringuga, mille tasuvusaeg jääb küll tulevikku, kuid mis koosmõjus kättesaadava ja kvaliteetse arstiabiga toob tulevikus paranenud tervisenäitajate näol reaalse tulu kogu ühiskonnale.
#000026
Just terviskäitumise ja tervist toetava keskkonna kujundamisega saab kasvatada tervena elatud aastate arvu. See on investeering, mille tasub mõelda kohe.
#000027
Signe Riisalo: lapsed on tublimad, aga tunnevad end seejuures kehvemini
#000029
Riik tahab kutsealuste tervise hindamist efektiivsemaks muuta
#000031
Plaan: terviseamet rajab Paldiski maantee majja kontorite asemele laborid
#000032
"Pealtnägija": miks elab Eesti mees lääne sookaaslastest mitu aastat vähem?
#000034
Eero Merilind: tervishoiu probleemide lahendamiseks tuleb teha otsuseid
#000035
Ruth Kalda: miks inimesed erakorralise meditsiini osakondi ummistavad?
#000036
Peterson psühholoogilise abi nappusest: inimene peab end ka ise aitama
#000037
Peep Peterson: terviseteadlikkus ei tohi tulla laste täis kõhu arvelt
#000039
Kaarel Tarand: kes tellib tarbetut dubleerimist?
#000042
Madis Müller: intresside tõstmine jätkub kiire hinnakasvu pidurdamiseks
#000043
Anna-Liisa Blaubrük: meediapädevuse arendamine hoiab ajakirjandusvabadust
#000044
Helen Sildna: Eesti muusika prestiiži tõstmine on meie kõigi ülesanne
#000045
"Ukraina stuudios" kell 18.45 õhuväe ülem Susi ja suursaadik Maasikas
#000047
Karl-Erik Taukar: minus ei ole seda turundusgeeniust, et promoda uut singlit lapseootusuudisega
#000048
Hooaja esimese teatesõidu võitis Norra naiskond
#000052
Steadicam'i operaatorid: iga kaadrit tehes käib peas üks pöörane matemaatiline tehe
#000053
Maicel Uibo jätkab Tallinnas teisel kohal
#000057
Tartus seisab endine Postimehe maja tühjana
#000058
Madridi Real sai teada poolfinaalivastase
#000060
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000061